મુંબઈ, 2 સપ્ટેમ્બર : ટ્વિટર ક્વીન પૂનમ પાન્ડેના ભાવ આજકાલ આસમાને છે. પહેલા તો પૂનમ માત્ર ટ્વિટર વડે જ રાજ કરતા હતાં, પરંતુ તાજેતરમાં જ નશા ફિલ્મ સાથે બૉલીવુડમાં પણ તેમની એન્ટ્રી થઈ ગઈ છે અને ત્યારથી તેમણે પોતાની બૉલીવુડની ટોચની અભિનેત્રીમાં ગણતરી શરૂ કરી દીધી છે. એટલે જ તો તેમણે બિગ બૉસમાં એન્ટ્રી કરવા માટે પૂરા 3 કરોડ રુપિયા માંગ્યા છે. પૂનમને બિગ બૉસમાં લાવવા માટે બિગ બૉસની ટીમ છેલ્લી સીઝનથી જ કોશિશ કરી રહી છે.